title: 2011/577/EU: Sklep Evropskega parlamenta z dne 10. maja 2011 o zaključku poslovnih knjig Evropske agencije za kemikalije za proračunsko leto 2009

text:
               27.9.2011

               SL

               Uradni list Evropske unije

               L 250/154

         SKLEP EVROPSKEGA PARLAMENTA
   z dne 10. maja 2011
   o zaključku poslovnih knjig Evropske agencije za kemikalije za proračunsko leto 2009
   (2011/577/EU)
   EVROPSKI PARLAMENT,

               —

               ob upoštevanju končnih letnih računovodskih izkazov Evropske agencije za kemikalije za proračunsko leto 2009,

               —

               ob upoštevanju poročila Računskega sodišča o letnih računovodskih izkazih Evropske agencije za kemikalije za proračunsko leto 2009, skupaj z odgovori Agencije (1),

               —

               ob upoštevanju priporočila Sveta z dne 15. februarja 2011 (05892/2011 – C7-0052/2011),

               —

               ob upoštevanju člena 276 Pogodbe ES in člena 319 Pogodbe o delovanju Evropske unije,

               —

               ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (2), in zlasti člena 185 Uredbe,

               —

               ob upoštevanju Uredbe (ES) št. 1907/2006 Evropskega parlamenta in Sveta (3) o Evropski agenciji za kemikalije, in zlasti člena 97 Uredbe,

               —

               ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi za splošni proračun Evropskih skupnosti (4), in zlasti člena 94 Uredbe,

               —

               ob upoštevanju člena 77 in Priloge VI poslovnika,

               —

               ob upoštevanju poročila Odbora za proračunski nadzor ter mnenja Odbora za okolje, javno zdravje in varnost hrane (A7-0127/2011),

               1.

               odobri zaključek poslovnih knjig Evropske agencije za kemikalije za proračunsko leto 2009;

               2.

               naroči svojemu predsedniku, naj ta sklep posreduje izvršnemu direktorju Evropske agencije za kemikalije, Svetu, Komisiji in Računskemu sodišču ter poskrbi za objavo v Uradnem listu Evropske unije (serija L).

            Predsednik

         Jerzy BUZEK

            Generalni sekretar

         Klaus WELLE

      (1)  UL C 338, 14.12.2010, str. 34.

      (2)  UL L 248, 16.9.2002, str. 1.

      (3)  UL L 396, 30.12.2006, str. 1.

      (4)  UL L 357, 31.12.2002, str. 72.


title: 2010/449/CFSP: Sklep Sveta 2010/449/SZVP z dne 11. avgusta 2010 o podaljšanju mandata posebnega predstavnika Evropske unije za Južni Kavkaz

text:
               12.8.2010

               SL

               Uradni list Evropske unije

               L 211/41

         SKLEP SVETA 2010/449/SZVP
   z dne 11. avgusta 2010
   o podaljšanju mandata posebnega predstavnika Evropske unije za Južni Kavkaz
   SVET EVROPSKE UNIJE JE –
   ob upoštevanju Pogodbe o Evropski uniji in zlasti členov 28, 31(2) in 33 Pogodbe,
   ob upoštevanju predloga visokega predstavnika Unije za zunanje zadeve in varnostno politiko,
   ob upoštevanju naslednjega:

               (1)

               Svet je 20. februarja 2006 sprejel Skupni ukrep 2006/121/SZVP (1), s katerim je bil g. Peter SEMNEBY imenovan za posebnega predstavnika Evropske unije (PPEU) za Južni Kavkaz.

               (2)

               Svet je 22. februarja 2010 sprejel Sklep 2010/109/SZVP (2), s katerim je bil podaljšan mandat PPEU do 31. avgusta 2010.

               (3)

               Mandat PPEU bi bilo treba podaljšati do 28. februarja 2011 ali dokler Svet na predlog visokega predstavnika Unije za zunanje zadeve in varnostno politiko (VP) ne odloči, da so v Evropski službi za zunanje delovanje vzpostavljene primerne funkcije, ki ustrezajo funkcijam iz Sklepa 2010/109/SZVP, ter mandat prekine.

               (4)

               PPEU bo svoj mandat opravljal v razmerah, ki se lahko poslabšajo in bi lahko škodile ciljem skupne zunanje in varnostne politike iz člena 21 Pogodbe –

         SPREJEL NASLEDNJI SKLEP:
   Člen 1
   Sklep 2010/109/SZVP se spremeni, kakor sledi:

               1.

               člen 1 se nadomesti z naslednjim:
               „Člen 1
               Posebni predstavnik Evropske unije
               Mandat PPEU za Južni Kavkaz g. Petra SEMNEBYJA se podaljša do 28. februarja 2011 ali dokler Svet na predlog visokega predstavnika ne odloči, da so v Evropski službi za zunanje delovanje vzpostavljene primerne funkcije, ki ustrezajo funkcijam iz tega sklepa, ter mandat prekine.“;

               2.

               člen 5 se nadomesti z naslednjim:
               „Člen 5
               Financiranje
               1.   Referenčni finančni znesek za kritje odhodkov, povezanih z mandatom PPEU, za obdobje od 1. marca 2010 do 31. avgusta 2010 znaša 1 855 000 EUR.
               2.   Referenčni finančni znesek za kritje odhodkov, povezanih z mandatom PPEU, za obdobje od 1. septembra 2010 do 28. februarja 2011 znaša 1 410 000 EUR.
               3.   Odhodki se upravljajo v skladu s postopki in pravili, ki se uporabljajo za splošni proračun Unije.
               4.   Upravljanje odhodkov se uredi s pogodbo med PPEU in Komisijo. PPEU glede vseh odhodkov odgovarja Komisiji.“

         Člen 2
   Začetek veljavnosti
   Ta sklep začne veljati na dan sprejetja.

      V Bruslju, 11. avgusta 2010

            Za Svet

            Predsednik

         S. VANACKERE

      (1)  UL L 49, 21.2.2006, str. 14.

      (2)  UL L 46, 23.2.2010, str. 16.


title: 2007/764/ES: Sklep Sveta z dne 8. novembra 2007 o pristopu Bolgarije in Romunije h Konvenciji o uporabi informacijske tehnologije za carinske namene, pripravljeni na podlagi člena K.3 Pogodbe o Evropski uniji

text:
               24.11.2007

               SL

               Uradni list Evropske unije

               L 307/20

      SKLEP SVETA

   z dne 8. novembra 2007
   o pristopu Bolgarije in Romunije h Konvenciji o uporabi informacijske tehnologije za carinske namene, pripravljeni na podlagi člena K.3 Pogodbe o Evropski uniji
   (2007/764/ES)
   SVET EVROPSKE UNIJE JE –
   ob upoštevanju Pogodbe o Evropski uniji,
   ob upoštevanju Pogodbe o pristopu iz leta 2005,
   ob upoštevanju Akta o pristopu iz leta 2005 in zlasti člena 3(4) Akta,
   ob upoštevanju priporočila Komisije,
   ob upoštevanju mnenja Evropskega parlamenta (1),
   ob upoštevanju naslednjega:

               (1)

               Konvencija o uporabi informacijske tehnologije za carinske namene, pripravljena na podlagi člena K.3 Pogodbe o Evropski uniji (2) (v nadaljnjem besedilu „Konvencija o uporabi informacijske tehnologije za carinske namene“), z dne 26. julija 1995, Bruselj, je začela veljati 25. decembra 2005.

               (2)

               Konvencija o uporabi informacijske tehnologije za carinske namene je bila dopolnjena s:

                           —

                           Protokolom, pripravljenim na podlagi člena K.3 Pogodbe o Evropski uniji, o razlagi Konvencije o uporabi informacijske tehnologije za carinske namene s predhodnim odločanjem Sodišča Evropskih skupnosti (3) (v nadaljevanju „Protokol o razlagi s strani Sodišča Evropskih skupnosti“), z dne 29. novembra 1996, Bruselj, ki je začel veljati 25. decembra 2005,

                           —

                           Protokolom, pripravljenim na podlagi člena K.3 Pogodbe o Evropski uniji, glede področja pranja premoženjske koristi v Konvenciji o uporabi informacijske tehnologije za carinske namene in vključitvi registrske številke prevoznega sredstva v Konvencijo (4) (v nadaljnjem besedilu „Protokol glede področja pranja premoženjske koristi“), z dne 12. marca 1999, Bruselj, ki začne veljati v skladu z njegovim členom 3(3),

                           —

                           Protokolom, sprejetim na podlagi člena 34 Pogodbe o Evropski uniji, o spremembi Konvencije o uporabi informacijske tehnologije v carinske namene v zvezi z vzpostavitvijo identifikacijske podatkovne baze carinskih datotek (5) (v nadaljnjem besedilu „Protokol o vzpostavitvi identifikacijske podatkovne baze carinskih datotek“), z dne 8. maja 2003, Bruselj, ki začne veljati v skladu z njegovim členom 2(3).

               (3)

               Po pristopu k Evropski uniji so Češka republika, Estonija, Ciper, Latvija, Litva, Madžarska, Poljska, Slovenija in Slovaška deponirale svoje listine o pristopu h Konvenciji o uporabi informacijske tehnologije za carinske namene. Češka republika, Estonija, Ciper, Litva, Madžarska, Poljska, Slovenija in Slovaška so deponirale svoje listine o pristopu k trem protokolom. Latvija je deponirala svojo listino o pristopu k Protokolu o razlagi s strani Sodišča Evropskih skupnosti.

               (4)

               Člen 3(3) Akta o pristopu določa, da Bolgarija in Romunija pristopita h konvencijam in protokolom iz Priloge I k Aktu o pristopu, ki med drugim zajema Konvencijo o uporabi informacijske tehnologije za carinske namene in protokole k omenjeni konvenciji. Za Bolgarijo in Romunijo začnejo veljati na dan, ki ga določi Svet.

               (5)

               V skladu s členom 3(4) Akta o pristopu sprejme Svet vse prilagoditve navedenih konvencij in protokolov, ki so potrebne zaradi pristopa –

         SKLENIL:
   Člen 1
   Konvencija o uporabi informacijske tehnologije za carinske namene, kakor je bila dopolnjena s Protokolom o vzpostavitvi identifikacijske podatkovne baze carinskih datotek in s tem sklepom, ter protokoli o razlagi s strani Sodišča Evropskih skupnosti in glede področja pranja premoženjske koristi, začnejo veljati prvi dan prvega meseca po datumu sprejetja tega sklepa, med Bolgarijo, Romunijo in tistimi državami članicami, za katere velja Konvencija. Konvencija začne veljati med Bolgarijo, Romunijo in vsako drugo državo članico na dan, ko začne veljati za zadevno drugo državo članico.
   Člen 2
   Konvencija o uporabi informacijske tehnologije za carinske namene, Protokol o vzpostavitvi identifikacijske podatkovne baze carinskih datotek, Protokol o razlagi s strani Sodišča Evropskih skupnosti in Protokol glede področja pranja premoženjske koristi, sestavljeni v bolgarskem in romunskem jeziku (6), so verodostojni pod enakimi pogoji kot druga besedila Konvencije in njenih protokolov.
   Člen 3
   Ta sklep začne veljati dan po objavi v Uradnem listu Evropske unije.

      V Bruslju, 8. novembra 2007

            Za Svet

            Predsednik

         R. PEREIRA

      (1)  Mnenje z dne 10. julija 2007 (še ni objavljeno v Uradnem listu).

      (2)  UL C 316, 27.11.1995, str. 34.

      (3)  UL C 151, 20.5.1997, str. 16.

      (4)  UL C 91, 31.3.1999, str. 2.

      (5)  UL C 139, 13.6.2003, str. 2.

      (6)  Bolgarska in romunska različica Konvencije bosta naknadno objavljeni v Posebni izdaji UL.